અમદાવાદ: ગત ઓકટોબર ર૦૧પમાં ભાજપને સતત ત્રીજી વખત કોર્પોરેશનમાં સત્તાનાં સૂત્ર સોંપનાર મતદારોનાં મનમાં ભાજપને શાસનના દીર્ઘકાલીન અનુભવથી શહેરના પ્રશ્નોની સમજણના કારણે વર્ષો વર્ષથી રસ્તા, પાણી, ગટર, સ્ટ્રીટલાઇટમાં પડતી હાલાકીમાં રાહત મળશે તેવી ગણતરી હતી, પરંતુ આવું કશું જ થયું નથી. નવી ટર્મને ચૂંટાઇને આવ્યાને હવે એક વર્ષ થશે તેમ છતાં નાગરિકોની સમસ્યા યથાવત્ છે. જેના કારણે શાસક પક્ષ દ્વારા આ વખતે પણ નવરાત્રોત્સવ દરમિયાન શહેરીજનોને ઊબડખાબડ રસ્તાની ભેટ મળવાની છે.